projecte-aina/catalan_government_crawling huggingface dataset:
Activitats literàries i musicals a la Biblioteca Pública de Tarragona.
Dimecres 13 de març a les 19 hores
"Poesies de presó i exili: Antoni Rovira i Virgili, Artur Bladé Desumvila, Josep Maria Prous i Vila i Ventura Gassol".
Conducció de l'acte i selecció de poesies Magí Sunyer.
Organitzen Càtedra Baixeras URV, Escola de Lletres de Tarragona, APELLC i Biblioteca Pública de Tarragona en el marc del Ple pel Català al Camp de Tarragona.
Dilluns 18 de març a les 19 hores
Recital de poesia fusionat amb rumba.
12 poemes d'autors catalans (Papasseit, Martí i Pol, Montserrat Abelló... entre altres) adaptats a la rumba, així com una revisió de cançons poètiques i adaptacions de clàssics a la llengua catalana.
A càrrec de la companyia La última y nos vamos.
Dijous 21 de març a les 12 hores
Llegim els poetes del Camp de Tarragona.
La Unesco va declarar el dia 21 de març Dia Mundial de la Poesia.
Gran festa de la paraula i les lletres impulsada per l'Institució de les Lletres Catalanes.
L'autora encarregada d'escriure el poema d'enguany ha estat Rosa Fabregat (Cervera, 1933) i a Tarragona dediquem l'acte del Vermut als poetes del Camp de Tarragona.
Organitza: Departament de Cultura.
Centre de Normalització Lingüística de Tarragona.
Consell Comarcal del Tarragonès.
Òmnium cultural del Tarragonès.
En el marc del Ple pel Català al Camp de Tarragona.
Divendres 22 de març de les 19 a les 21 hores
Marató de Poesia viva al Camp de Tarragona.
Organitzen: Escola de Lletres de Tarragona, APELLC, Càtedra Baixeras URV, i Biblioteca Pública de Tarragona en el marc del Ple pel Català al Camp de Tarragona.
Organitza: Ple pel Català al Camp de Tarragona
La UNESCO va declarar el dia 21 de març Dia Mundial de la Poesia.
Per celebrar-ho, la Institució de les Lletres Catalanes, amb la col·laboració de diverses entitats públiques i privades, celebra una gran festa de la paraula i les lletres, i fomenta tot un seguit d'iniciatives, presencials i a través de la xarxa, arreu dels territoris de parla catalana.
Es fa la tria d'un autor o autora, a qui s'encarrega un poema que és traduït a una vintena de llengües, que mostra la riquesa mundial de la poesia en tot el domini lingüístic català.
Enguany l'autora escollida és Rosa Fabregat (Cervera,1933).
Escriptora, Doctora en Farmàcia, i Acadèmica de l'Acadèmia de Farmàcia de Catalunya.
Des de la publicació del seu primer llibre, Estelles (1979), amb què obtingué el premi Vila de Martorell, 1978 de poesia, ha desenvolupat una intensa activitat creativa, poètica i narrativa, que ha compaginat amb la col·laboració en publicacions periòdiques.
El conjunt de la seva producció engloba 8 novel·les, i 20 llibres de poesia, aplegats en els volums La temptació de vol. Obra poètica II (1994-2011) (2012) i Ancorada en la boira.
Obra poètica I (1953-1993) (2013), el recull de narracions Tots els contes de Rosa Fabregat (2009) i l'estudi Aproximació a les farmàcies de la ciutat de Lleida en la primera meitat del segle XX (2001).
Un any més des de la Biblioteca de Pública de Tarragona, juntament amb el Centre de Normalització Lingüística de Tarragona, la Direcció General de Política Lingüística, Òmnium Cultural del Tarragonès, el Consell Comarcal del Tarragonès i l'Escola Oficial d'Idiomes, i en el marc del Ple pel Català al Camp de Tarragona ens sumem a la iniciativa amb la celebració d'un vermut poètic que té com a eix temàtic els poetes del Camp de Tarragona, i que compta amb la complicitat d'altres entitats com l'ONCE, l'Associació de Professionals i Estudiosos en Llengua i Literatura Catalanes (APELLC), el Departament de Filologia Catalana de la Universitat Rovira i Virgili, l'Escola de Lletres, els clubs de lectura de la Biblioteca Pública.
També comptem amb la participació dels grups polítics de l'Ajuntament de Tarragona.
Persones molt diverses que formen part d'aquestes entitats llegiran poemes.
Tots junts volem fer un acte col·lectiu de divulgació de la poesia.
És molt remarcable l'interès dels organismes, entitats i participants, que contribueixen d'aquesta manera a posar la poesia a l'abast de tothom.
També trobareu una selecció bibliogràfica de poetes del Camp de Tarragona i una guia sobre la poesia al Camp.
Dimecres 20 de març a les 18 h a la Biblioteca Pública de Tarragona.
Aquest mes de març us convidem a gaudir de dues activitats musicals que la Biblioteca organitza conjuntament amb l'Escola Conservatori de Música de la Diputació a Tarragona i que enguany arriba a la seva novena edició.
Veniu a escoltar el conte " Mariona i el monstre" un conte musical a càrrec dels alumnes del Departament de Guitarra de l'Escola i Conservatori, la narració de l'Imma Pujol i la coordinació de la Mercè Iglesias i la Montserrat Pijuan.
Com ve sent habitual podreu gaudir del mateix conte en dues ocasions:
I després del conte us convidem a participar al taller: "Crea el teu instrument ".
Aquest activitat està recomanada a famílies amb infants a partir de 4 anys i podeu fer les inscripcions a la Biblioteca, per correu electrònic [EMAIL] o per telèfon 977 240 331 o bé a la Consergeria del Conservatori.
Aquesta activitat està inclosa dins la programació del Festival Ja Veus
Dins del cicle " Al compàs dels contes", la Biblioteca prepara nou lots de contes i altres materials relacionats amb el món de la música que presta al Conservatori per tal que els alumnes i les seves famílies en puguin gaudir a casa.
Podeu consultar la guia: Ens agrada la música amb el contingut dels lots de l'edició de l'any passat.
Si voleu conèixer més a fons el projecte " Al compàs dels contes " podeu consultar la comunicació que la Biblioteca va presentar a les 15es Jornades de Documentació celebrades a Barcelona el 10 i 11 de maig de 2018
Dijous 11 d'abril a les 18.30 h.
Cicle de conferències pianístiques a càrrec de Kiev Portella.
Seguim la col·laboració amb l'Escola Conservatori de Música de la Diputació de Tarragona acollint, un any més, dues de les quatre conferències que configuren la programació d'aquest curs 2018/2019.
Aquesta iniciativa va sorgir el 2012 amb l'objectiu d'oferir a la ciutat conferències sobre temes pianístics (intèrprets, concerts amb orquestra, repertori de grans compositors...).
Conferències que posen l'accent en l'educació musical i que ens permetran conèixer millor intèrprets i compositors així com gaudir de les audicions musicals.
El circuït musical d'aquesta vuitena edició, inclou els espais del Conservatori i la Biblioteca del Pública de Tarragona amb la voluntat d'arribar a més gent i oferir una programació més complerta i cohesionada.
En total es realitzaran quatre conferències, en dijous i a les 18.30 hores.
L'entrada és lliure i gratuïta, oberta a tot tipus de públic.
Al Conservatori, les conferències giraran entorn el lluminós Bertrand Chamayou (novembre), i la sòlida pianista Khatia Buniatishvili (febrer).
A la Biblioteca, Kiev Portella ens parlarà del Concert de Grieg (març) interpretat per Víkingur Ólafsson i de la segona sonata de Rachmaninov a càrrec del pianista rus Nikolai Lugansky (abril).
Kiev Portella actualment és professor de l'Escola i Conservatori Professional de Música de Tarragona i porta una sòlida trajectòria com a concertista per Espanya, Itàlia i Anglaterra.
Compagina les seves actuacions com a solista junt amb les de músic de cambra al costat d'importants noms de l'actualitat musical.
"Ràdio 2", Ràdio "Catalunya Música", R.N.E.
Com a pedagog l'han convidat a impartir classes magistrals a diversos cursos per Espanya al costat de noms com Dimitri Ashkenazy, Lluís Claret, Ramzi Yassa, Ramon Coll.
-3a i última sessió- Dissabte 25 de maig de les 10.30 h a les 12 h per a noies i noies a partir d'11 anys.
Taller d'escriptura creativa a càrrec de la Muntsa Plana i Valls.
La Muntsa Plana i Valls és artista i arterapeuta.
Conta i inventa històries des que era ben petita.
Ha creat històries amb totes les arts: amb la dansa, amb el seu violoncel i el seu piano, i també en els seus tallers d'escriptura, d'escultura i de pintura que imparteix.
La recepta per a escriure de la Munta és: " mirar el món, escoltar intensament, llegir molt i escriure "
En els seus tallers de creació literària aprendrem que a escriure se n'aprèn de moltes maneres: amb el cap, amb l'estòmac, amb el cor...
Per això és imprescindible aprendre a mirar, a escoltar, a embolicar-nos de tot el que ens envolta, de tot el que tenim dins nostre i sobre tot estar enamorat de la literatura.
A la primera sessió " La passió per contar " aprendrem a perdre la por al paper en blanc i a descobrir la màgia de l'escriptura creativa.
Posarem en forma la imaginació (si és que la tenim una mica adormida), cridarem al nostre "narrador-escriptor", ens enamorarem de la literatura i començarem a jugar.
A la segona i tercera sessió " Som-hi.
Endinsem-nos-hi! " ens submergirem en l'estructura, la trama, els personatges, els escenaris, en la descripció, la narració i aprendrem a contar des de diferents perspectives.
Per a poder participar en aquests tallers cal inscripció prèvia.
A la Biblioteca, per correu electrònic ( [EMAIL] ) o bé per telèfon al 977240331.
"S'aprèn a escriure llegint i escrivint, escrivint i llegint.
Formem part d'una comunitat, la comunitat de les escriptores, la comunitat de les narradores d'històries, que es remunta als albors de la societat."
Margaret Atwood a La maledicció d'Eva
Propera i última trobada del cicle: Dimarts 28 de maig a les 17.30 h.
La Rosalia Ciuró és una bibliotecària torrenca que apropa la seva passió per la literatura infantil als més petits.
Això d'anar sempre amb els llibres amunt i avall va inspirar-la a escriure un conte infantil amb el qual encetarem aquest cicle "Pol el cargol", l'animal que sempre duia la casa a l'esquena...
Teniu ganes de saber com deu ser per dins una closca de cargol?
Voleu descobrir altres cases del món?
Heu provat de construir-ne una amb només una capsa de cartró?
Un cicle per conèixer nous llocs on viure, alguns reals i d'altres imaginaris i on ens convertirem en arquitectes i constructors de les nostres petites cases.
Doncs benvinguts... passeu, passeu... que casa meva és casa vostra, si és que hi ha cases d'algú...
La Rosalia us proposa una lectura per a cada mes i la Biblioteca us en facilitarà un exemplar que haureu de llegir a casa amb els vostres fills i després compartir amb la resta de famílies apuntades.
Però sobretot volem que gaudiu i compartiu amb la família el plaer de llegir i descobrir noves històries i nous contes!
INSCRIPCIONS OBERTES a la Biblioteca, per correu electrònic a [EMAIL] o bé per telèfon 977 240 331
Inscripcions: fins al proper 30 de juny
El Servei de Biblioteques posa en marxa una nova edició del concurs "Llegir té premi", per a joves de 8 a 16 anys, amb l'objectiu de fomentar la lectura durant les vacances d'estiu.
Aquest concurs es duu a terme a través del portal Llegir té premi.
Els participants poden optar a guanyar diferents premis en funció del nombre de lectures realitzades i la verificació de la comprensió lectora de les obres llegides.
Els joves podran seleccionar les lectures d'entre més de 500 títols en català, castellà i anglès.
Tots els títols seleccionats es troben disponibles en paper a les més de 400 biblioteques públiques de Catalunya i una selecció d'ells, també, a la biblioteca digital eBiblioCat.
Un cop llegida l'obra seleccionada, els participants hauran de respondre preguntes sobre el títol triat.
Com més títols llegits i respostes encertades, més punts se sumen al compte del lector.
Es preveu que puguin participar fins a 1.300 joves, prèvia inscripció a la plataforma.
Aquest any s'introdueix la novetat que els participants poden formar equips (clubs de lectura) i optar, a més a més, a un premi a l'equip de lectors amb més lectures realitzades.
Els lectors s'inscriuran en funció de la seva edat en alguna de les següents categories: de 8 a 11 anys i de 12 a 16.
Els premis per als guanyadors en ambdues categories són:
Els lectors que formin part d'algun equip, (mínim 2 i màxim 10 integrants) tenen la possibilitat d'aconseguir el premi següent al club més lector:
Dimecres 8 i 22 de maig i dilluns 13 i 27 de maig a les 18 h a la Sala infantil.
Tallers familiars per a infants a partir de 5 anys.
Aquest mes de maig us convidem a participar en la decoració dels establiments comercials de Tarragona amb quatre tallers que aniran a càrrec de El Club dels Tarraconins.
El resultat d'aquests tallers s'exposarà als comerços adherits a Cruises Amicvm durant el mes de juny.
L'objectiu d'aquesta activitat, organitzada per la Conselleria de Comerç de l'Ajuntament de Tarragona i que compta amb la col·laboració de El club dels Tarraconins i la Biblioteca, és de dinamitzar el comerç i fomentar les compres al centre de la ciutat.
Els comerços que tindran exposats els treballs seran: Sant Jordi Art, El Lloro, El Lloro de la Negrita, Sports Pàmies; D'Nas, essències a l'aire; Llibreria Adserà, CALÇATS 19, Joieria Anglès, Antiguitats Capri, Artesanat, Kiosk Trama i Joieria Blázquez.
Dissabte dia 25 de maig a les 10.30 h.
Lloc de trobada: Plaça de la Dona Treballadora.
Organitzada per la Biblioteca Pública de Tarragona i l'Associació de Veïns de l'Oliva.
Amb la col·laboració de l'Ajuntament, l'Arquebisbat de Tarragona i l'IES Pons d'Icart.
La ruta Josep Yxart vist per Santiago Rusiñol recorda la figura del crític literari Josep Yxart (Tarragona, 1852 – Tarragona 1895) i, també, les visites que Santiago Rusiñol (Barcelona, 1861 – Aranjuez, 1931), pintor, dramaturg i amic de l'Yxart, va fer a la nostra ciutat.
La ruta començarà a les 10.30 h del matí a la plaça de la Dona Treballadora, per després continuar cap a la plaça de la Font, a l'edifici de l'ajuntament.
D'allí anirem a la Casa Yxart, al claustre de la Catedral, al Camp de Mart, al Cementiri de Tarragona, per finalitzar al zig-zag de la muntanya de l'Oliva, on hi ha un pedró d'homenatge a Santiago Rusiñol.
De la visita en van resultar una sèrie de quadres de la ciutat i una petita crònica escrita de les prop de cinc setmanes passades a Tarragona.
El títol és A l'Yxart i es va publicar al llibre Anant pel món.
És sobretot, però, un record molt emotiu del seu amic Yxart que va morir l'any següent, el 1895.
Aquest text serà el fil conductor del nostre passeig.
La segona estada de Rusiñol a Tarragona és de 1897, de la mà de Joan Ruiz i Porta.
Inscripció prèvia a la Biblioteca, per telèfon al 977 240 331 o per correu a [EMAIL]
Dijous 26 de setembre i dijous 3 d'octubre a les 18.30 h
El dia 21 de setembre se celebra el Dia Mundial de l'Alzheimer, data instituïda per l'Organització Mundial de la Salut (OMS) i l'Alzheimer's Disease Internacional (ADI).
L'objectiu d'aquesta commemoració és donar a conèixer la malaltia i les seves conseqüències sociosanitàries, i demanar el suport i la solidaritat de la població, les institucions i els organismes oficials.
Enguany la Biblioteca s'hi suma amb la programació de dues activitats:
DILLUNS 16 DE SETEMBRE a les 18 h
Xerrada divulgativa sobre l'Alzheimer.
A càrrec d'Eva Bellés Mus, psicòloga de l'Associació Familiars d'Alzheimer de Tarragona.
Durant la xerrada es tractaran temes claus d'aquesta malaltia: quins són els símptomes d'alerta, com afecta la malaltia al funcionament de la família, es facilitaran indicacions sobre la manera més funcional de comunicar-se amb la persona malalta, quins són els recursos assistencials existents, etc.
Al final de la xerrada es farà l'entrega de premis del concurs literari L'Art de cuidar organitzat per l'Associació, i dirigit a totes aquelles persones que vulguin plasmar per escrit els seus sentiments, pensaments, vivències, etc., respecte de les tasques com a cuidadors.
Per participar-hi podeu enviar els relats fins al dia 12 de setembre a l'adreça electrònica [EMAIL].
Vegeu les bases del concurs en l'enllaç adjunt de la notícia.
DIJOUS 26 DE SETEMBRE I 3 D'OCTUBRE a les 18.30 h
A càrrec de Bibiana Roig, musicoterapeuta.
La musicoteràpia utilitza la música, els patrons sonors i els ambients sonors com a via afectiva a fi de facilitar processos que permetin: refermar la sociabilització, promoure dinàmiques que millorin l'estat d'ànim, incrementar l'autonomia i les capacitats físiques, intel·lectuals, sensorials i emocionals dels usuaris.
El taller, que consta de dos sessions, té com objectiu dotar als cuidadors de recursos bàsics d'estimulació (memòria, llenguatge, psicomotricitat i moviment) a través de la música amb la finalitat de recuperar moments de normalitat i disminuir les situacions estressants en el dia a dia entre cuidador i malalt.
Podeu inscriure-us al taulell 3 de Planta Primera o bé per correu electrònic a [EMAIL].
Bibiana Roig és professora d'educació musical a Secundària i musicoterapeuta.
La seva formació acadèmica inclou el Títol Superior de Música en l'especialitat d'acordió pel Conservatori Municipal de Música de Barcelona (CSMMB), un Màster en Musicoteràpia impartit a l'Institut de Formació Continua-IL3 de la Universitat de Barcelona i el Certificat en Pedagogia Musical Dalcroze realitzat a l'Escola de Música Joan Llongueres (2016-2018).
Comparteix la docència a escolars amb la tasca de musicoterapeuta per a sèniors impartint tallers en diferents centres cívics, la Fundació Pere Tarrés, entre altres.
El mes d'octubre comencem una nova programació dels clubs de lectura infantils i juvenils amb unes noves i engrescadores propostes literàries per als lectors i lectores de 5 a 16 anys.
Un any més, comptem amb la col·laboració de famílies i joves que coordinen, juntament amb la bibliotecària de la Sala infantil, els diferents clubs de lectura infantils i juvenils i ens ajuden a crear aquest vincle dels infants amb la lectura i la Biblioteca.
Aquesta és la programació trimestral per aquesta tardor:
Per a famílies amb infants de 5 a 7 anys (P5 i 1r de Primària)
Reunions: un dimarts al mes a les 18 h
Per a lectors i lectores de 7 a 9 anys (2n i 3r de Primària)
Coordinat per Imma Pujol, bibliotecària i amb la col·laboració d'Isabel Puñet
Per a lectors i lectores de 9 a 11 anys (4t i 5è de Primària)
Cicle trimestral: Aperitiu d'històries
Coordinat per Imma Pujol, bibliotecària i amb la col·laboració d'Anna Monreal
Per a lectors i lectores d'11 a 13 anys (6è de Primària i 1r d'ESO)
Cicle trimestral: Atrapats per les imatges!
Novel·les gràfiques, còmics i àlbums il·lustrats
Coordinat per Imma Pujol, bibliotecària i amb la col·laboració de l'Eva Gloria Antón
Per a lectors i lectores a partir de 14 anys
Coordinat per Imma Pujol, bibliotecària i amb la col·laboració d'Aitana Alzamora
Si esteu interessats a ser membres d'un club heu de fer la vostra inscripció a la Biblioteca, per telèfon al 977 240 331 o per correu electrònic [EMAIL] i no us oblideu de demanar la insígnia que us identificarà a partir d'ara com a membre d'un club de lectura.
DIUMENGE 13 d'octubre a les 11 h al Castell-Monestir d'Escornalbou.
Organitzen: Agència Catalana del Patrimoni i Biblioteca Pública de Tarragona
El Castell-Monestir d'Escornalbou va aplegar, especialment els anys vint del segle XX, la intel·lectualitat catalana del moment i personalitats de diversos àmbits com el Cardenal Vidal i Barraquer, Francesc Cambó i, fins i tot, el rei Alfons XIII qui el visità en dues ocasions.
Però, Escornalbou també va ser un destí obligat d'excursionistes, o simplement de visitants encuriosits que el volien conèixer de primera mà.
Eduard Toda en va promoure les visites i va destacar per ser un excel·lent amfitrió.
Ara, amb 'El passeig literari de l'Escornalbou de Toda' volem rememorar justament aquells dies.
A través d'un itinerari pel monument amb lectures d'escriptors i de personatges de l'època, aprofundirem en el personatge i en les seves dimensions, de les més humanes a les més professionals.
Partirem de la visió global que ens dóna Josep Pla ( Homenots, 1975) quan glosa els homes que han forjat la cultura per arribar als detalls de la seva personalitat que ens descriuen autors més propers com Plàcid Vidal, amb qui va tenir relacions familiars; Antoni Correig, qui aporta la mirada d'un nen, o Josep Iglésies.
L'Eduard Toda amfitrió ens arribarà a través de les paraules que va escriure la colla de Francesc Matheu quan va visitar el Castell l'any 1926, on s'inclou també Narcís Oller, que va excusar la seva assistència per raons d'edat.
En el recorregut també es llegiran descripcions del monestir com les fetes per Salvador Estrem i Fa o per Antoni Rovira i Virgili.
Inscripció prèvia al correu [EMAIL] o al telèfon 977 834 007
Organitzen: ONCE Tarragona i Biblioteca Pública de Tarragona en motiu de la donació de llibres a la Sala infantil de la Biblioteca.
Dijous 10 d'octubre a les 18 h.
Taller sensorial al voltant dels contes donats per la ONCE amb la voluntat de sensibilitzar la població vident i apropar als no vidents i familiars a la Biblioteca Pública.
El taller girarà al voltant dels quatre títols en Braille i relleu que formaran part de la col·lecció infantil (tres en català i un en anglès), i que ens permetran copsar com es desenvolupen els sentits especialment quan no hi podem veure.
Farem petits tastos i treballarem el gust amb el conte de La mona de Pasqua.
Descobrirem les joguines que s'amaguen al conte Rac rac, fa el corc tot treballant l'oïda.
Olors i colors per treballar l'olfacte al conte de La bruixeta Rosaura i aprendrem sensacions al voltant del tacte al darrer conte We go to.
- Rac rac, fa el corc. il·lustracions: Carme Solé Vendrell; text: Maria Martínez i Vendrell.
Carles Sala i Vila; il·lustracions de Marta Balaguer.
- El meu primer llibre de la mona. il·lustracions: Màriam Ben-Àrab.
- We go to... / Creació pròpia del servei d'adaptació del Centre de Recursos Educatius de Barcelona.
DILLUNS, 14 d'octubre a les 19 h
Teresa Pàmies, la llengua com a ofici amb Big Mama Montse, veu i guitarra.
El Dia de les Escriptores és una celebració, de caràcter anual, iniciativa de la Biblioteca Nacional d'Espanya, l'Associació Clàssiques i Modernes i la Federació Espanyola de Dones Directives (FEDEPE) amb l'objectiu de recuperar el llegat de les dones escriptores, fer visible el seu treball en la literatura i combatre la discriminació que han sofert al llarg de la història.
A Catalunya l'esdeveniment està coordinat per l'Observatori Cultural de Gènere (OCG) amb la col·laboració de la Institució de les Lletres Catalanes (ILC), l'Associació d'Escriptors en Llengua Catalana (AELC) i la Biblioteca Nacional de Catalunya.
Des de la Biblioteca aquest any ens centrem en Teresa Pàmies, nascuda fa cent anys a Balaguer, i una de les grans escriptores de la literatura catalana del segle XX.
Autodidacta, lectora empedreïda, amb compromís polític amb la llengua, el país, l'antifeixisme, el progrés social.
En definitiva, una literatura compromesa com a eina d'informació, memòria i crítica.
La seva obra inclou una cinquantena de llibres, teixits així, peça a peça, com l'orgullosa modista que un dia va ser.
Va viure la guerra com una jove comunista destacada, que va passar trenta anys a l'exili i va retornar a casa guanyant el Premi Josep Pla al qual havia optat per correu.
Mare del també escriptor Sergi Pàmies.
Per altra part, Montserrat Pratdesaba, Big Mama Montse, neix a St.
Quirze de Besora l ́any 1963, i de ben petita comença la seva afecció per la música iniciant-se en piano i solfeig a l ́edat de 6 anys.
Tot i que ha estudiat la carrera d'Enginyeria de Telecomunicacions especialista en Imatge i So, s'ha dedicat professionalment a la música.
Ha coproduït un nombre important de discos i té un significat ressò internacional; és també periodista musical, professora i concertista.